Aletté-Johanni Winckler se weeklikse blog: "My liewe vriendinne, die dag het aangebreek dat ek moet bely..."
JY LEES NOU Aletté-Johanni Winckler se weeklikse blog: "My liewe vriendinne, die dag het aangebreek dat ek moet bely..."
Net soos ek elke Woensdagaand vir my groepie girls aanmoedig om dinge na die lig te bring is dit vandag my beurt. Maar kom ons begin by die begin en dan kyk ons of julle my kan vergewe?
In my histerie het ek drie sekuriteitswagte nader geroep om die oorkantse klein venstertjie van my kar uit te slaan sodat ons kon inkom. Lian se hart was gebreek en hy kon nie verstaan hoekom sy Mamma hom nie kom help nie. Na (wat gevoel het soos 'n ewigheid) kon die knape die anti smash and grab wys waar Dawid die wortels gegrawe het en kon ek my liefie in my arms vashou.
Nou mag julle wonder: "Wat op dees aarde het dit te doen met Operasie 64?" Alles, maters.
Ek het so sleg gevoel en al die pad huis toe gehuil terwyl karnallie bykans onmiddelik uitgepass het! Na 'n lang en moeilike week was ek lus om my aan enige ding wat voorkom te vergryp, maar gelukkig kon ek myself in toom hou. Saterdag was egter 'n ander storie. (On)gelukkig vir my, behels albei my besighede dat daar gereeld dames koek en tee partytjies gehou word. Wel, Saterdag was een van daardie dae, en alhoewel ek gepantser was met my shake en water kon niks my voorberei vir die chemiese reaksie wat in hierdie blondekoppie plaasgevind het toe ek die gasvrou se versierde tafel sien nie.
En toe ek die berg gestapelde sjokelade "éclairs" sien was dit vir my verby. Elke keer dat iemand OOIT lelik was met my het voor my oë afgespeel en in my gedagtes het ek as klein dogtertjie in die fetus posisie gaan lê en my vergryp! Nie eers juffrou Bull sou kon optel hoeveel van daai balletjies (o ja dit was darem balletjies - nie stafies nie) my lyf binne gegaan het nie. Sondag se Lindt-sjok0lade-nagereg (weereens balletjies) het OOK nie gehelp nie!
My hoop was op Maandag aka VROUEDAG en 'n nuwe begin. Die son was skaars op hier in die hoëveld (ek dink ons bly in die hoëveld) toe was hierdie lyf in haar tekkies op die teer. Loop een minuut, hardloop een minuut, loop een minuut ens. Dit het aangehou vir so 30 minute voor ek die dag as vrou (sonder enige balletjies) moes aanpak .
Dinsdagoggend het Heinz by die Nazi begin (blykbaar het sy vrou hom inspireer) en ek het weer my omgewing verken deur 1 minuut stap, 1 en 'n halfminuut hardloop. Woensdag was dit weer my beurt, maar voor ek haar vierkantig in die oë kon kyk moes ek die vierkantige skaal in die oë kyk en gróót was my verbasing toe daai 3.3 verander het na 4 kg! Dink net wat kon gebeur het as ek nie gecheat het nie?